
CONVOCATÒRIA DE LA SUBVENCIÓ PER A EMPRESES PER A LA CONTRACTACIÓ DE PERSONES ATURADES DE MOLINS DE REI 

1. Objecte i finalitat de la subvenció

L’objecte d’aquestes bases és definir el conjunt de condicions i el procediment a seguir per a la sol·licitud, tramitació, concessió, pagament i justificació de l’ajut econòmic.

La finalitat de la subvenció és, per una banda, poder millorar l’ocupabilitat de persones que es trobin en situació de recerca activa de feina i, per una altra, el creixement i reactivació del teixit empresarial de Molins de Rei. 

Amb l’atorgament d’aquest ajut econòmic es subvenciona la contractació per part de les empreses que desenvolupin la seva activitat al municipi de Molins de Rei i que contractin persones en situació d’atur empadronades a Molins de Rei.

2. Import

L’import de la subvenció és el que estableix  l’article 6 de les Bases. 

3. Aplicació pressupostària

L'import màxim corresponent a l'atorgament d'aquesta subvenció és inicialment de  25.000€ a càrrec de l’aplicació pressupostària (5200.433101.47004) Subvencions a empreses per la contractació d’aturats, dels pressupostos de l'Ajuntament de Molins de Rei.

4. Destinataris de la subvenció

Podran ser beneficiaries de la subvenció les empreses, siguin persones físiques o jurídiques, micros, petites o mitjanes empreses, que realitzin una activitat econòmica i 
amb seu fiscal i social, delegació o centre de treball a Molins de Rei. 

Queden excloses les empreses de Treball Temporal (ETT) i les entitats sense ànim de lucre, les entitats financeres, el sector immobiliari, assegurances, les benzineres, hipermercats i supermercats. 

5. Requisits per a sol·licitar la subvenció, obligacions de les empreses beneficiàries, forma d’acreditar-los i documents que han d’acompanyar-se a la sol·licitud

Les empreses beneficiaries hauran de complir els següents requisits:
· Contractar persones en situació d’atur i inscrites com a demandants d’ocupació no ocupades a les Oficines de Treball de la Generalitat de Catalunya, prèviament a l’inici del contracte i prioritàriament:
· Persones que hagin exhaurit la prestació per desocupació sense dret al subsidi d’atur.
· Aturats/des de llarga durada.

· Majors de 45 anys.
· Joves de 16 a 35 anys.
· Persones amb discapacitats.
· Persones pertanyents a famílies amb tots els seus membres a l’atur.
· Dones desocupades.
· Famílies monoparentals.

· Contractar persones empadronades al municipi de Molins de Rei amb una antiguitat  mínima de sis mesos prèviament a l’inici del contracte.
· Que les persones a contractar no hagin participat en l’anterior convocatòria.
· Que desenvolupi una activitat econòmica. 
· Que l’empresa incrementi amb el contracte la plantilla existent.
· Que no hagi acomiadat treballadors per acomiadament qualificat d’improcedent o nul per l’òrgan judicial o realitzat un ERO en els 6 mesos anteriors a la data de sol·licitud de la subvenció. 
· Tenir la condició de micro, petita o mitjana empresa, altres fórmules jurídiques relacionades amb l’economia social i solidària i el tercer sector.
· Tenir seu fiscal i social, delegació o centre de treball en el terme municipal de Molins de Rei. 
· Formalitzar un contracte laboral  durant un termini mínim de sis mesos.
· Que no facin contractes, objecte d’aquesta subvenció econòmica, amb el cònjuge, ascendents, descendents i la resta de parents, per consanguinitat, afinitat o adopció, fins al segon grau inclusiu, respecte al representant legal de l’empresa.
· Que no facin contractes a persones membres dels òrgans d’administració de les empreses que tinguin la forma jurídica de societat mercantil o dels que tinguin una participació del capital de l’empresa igual o superior al 25%.
· Que no facin contractes a persones membres dels òrgans de direcció i administració de la resta d’entitats empresarials.
· Que no facin contractes objecte d’aquesta subvenció a alts directius/ves.
· Queden excloses les empreses que hagin estat beneficiàries d’aquesta subvenció en el període immediatament anterior que vulguin contractar pels  mateixos llocs de treball. El mateix treballador contractat en el període anterior, si que podrà ser contractat en una altra empresa, i aquesta podrà optar a la sol·licitud de subvenció per aquest lloc de treball, sempre i quan compleixi la resta de requisits de les  presents bases. 
· Queden excloses les empreses de Treball Temporal (ETT) i les entitats sense ànim de lucre, les entitats financeres, el sector immobiliari, assegurances, les benzineres, hipermercats i supermercats. 
· No ser administració pública, ni organisme públic ni societat mercantil pública ni, en el cas de que sigui una societat mercantil privada, que la majoria del seu capital social ni la majoria dels seus membres del màxim òrgan de govern siguin de titularitat pública o nomenats per un ens públic.
· Ser titular d’un compte bancari on rebre l’ import de l’assignació econòmica.

Les empreses beneficiàries dels ajuts hauran de complir les següents obligacions:


· La sol·licitud de la subvenció econòmica suposa l’acceptació específica per part de l’empresa de les presents bases i de les condicions fixades per la seva aprovació.
· Acceptar i complir la normativa aprovada per l’Ajuntament i la restant normativa aplicable.
· No estar incurs en cap de les prohibicions recollides en els apartats 2 i 3 de l’article 13 de la Llei 38/2003, de 17 de novembre, general de subvencions.
· Complir el règim d’incompatibilitats vigent, tenint en compte les vinculacions derivades del dret comunitari europeu.
· No tenir cap deute amb l’Ajuntament de Molins de Rei ni amb la Seguretat Social, l’Agència Tributària estatal ni la Generalitat de Catalunya.
· Comunicar qualsevol alteració significativa que es produeixi amb posterioritat a l’atorgament i reintegrar els fons rebuts en el cas del no acompliment de les bases reguladores o en cas que sigui procedent, la corresponent renúncia.
· Conservar els documents justificatius de l’aplicació dels fons rebuts, inclosos els documents electrònics, mentre puguin ser objecte de les actuacions de comprovació i control.
· El destí dels ajuts no podrà alterar-se em en cap cas per l’empresa beneficiària.
· No haver estat sancionada, en resolució ferma, per la comissió d’infracció greu en matèria d’integració laboral de discapacitats o molt greu en matèria de relacions laborals o en matèria de seguretat i salut en el treball, de conformitat amb el Text refós de la Llei sobre infraccions i sancions en l’ordre social, aprovat pel Reial decret legislatiu 5/ 2000, de 4 d’agost.
· Complir amb la quota de reserva per a la integració de persones amb discapacitat d’acord amb la Llei 19/1982, de 7 d’abril, o aplicar les mesures alternatives previstes en el Reial Decret 364/2005, de 8 d’abril, i el Decret 246/2000 de 24 de juliol.
· Complir les obligacions de la legislació que li correspongui en l’àmbit de prevenció de riscos laborals, primers auxilis i sensibilització mediambiental pel que fa a la gestió dels residus generats.
· Complir l’obligació de respectar la igualtat de tracte i d’oportunitats en l’àmbit laboral i l’adopció de mesures dirigides a evitar qualsevol tipus de discriminació entre dones i homes.
· Disposar d’una adreça electrònica de contacte a efectes de comunicació dels tràmits vinculats a la corresponent convocatòria de subvenció.

El lloc de presentació de les sol·licituds i documentació és a l’Oficina d’Atenció a l’Empresa de l’Ajuntament de Molins de Rei, ubicada a Plaça del Mercat, 5-6, i electrònicament a través de la web www.espaiempresa.cat. En qualsevol cas, es podran presentar sol·licituds en la forma i condicions que estableix l'article 66.1 de la Llei 39/2015, d’1 d’octubre del procediment administratiu comú de les administracions públiques. 
La documentació que s’ha de presentar és la següent:

a) En el moment de la sol·licitud inicial:

· Model de sol·licitud normalitzat degudament emplenat i signat pel sol·licitant on constarà les corresponents declaracions responsables, i dades de l’oferta de treball. (Annex 1)
· Còpia compulsada del NIF de l'empresa.
· Model de domiciliació de pagaments, signat per la persona sol·licitant i conformat per l’entitat bancària. (Annex 2)
· Còpia compulsada dels certificats que acreditin que es troba al corrent del pagament de les obligacions amb la Tresoreria General de la Seguretat Social i de les obligacions tributàries amb l'Estat i la Generalitat de Catalunya.
	D'acord amb el que preveu l'article 22 del RD 887/2006, de 21 de juliol, pel qual s'aprova el Reglament de la Llei general de subvencions, la presentació de la sol·licitud de subvenció comportarà l’autorització de la persona sol·licitant perquè l’òrgan que concedeix la subvenció obtingui de forma directa, mitjançant certificats telemàtics, l’acreditació de que les persones beneficiaries o les entitats sol·licitants es troben al corrent en el compliment  de les seves obligacions tributàries i amb la Seguretat Social. No obstant això, el sol·licitant podrà denegar expressament el consentiment i haurà d'aportar llavors els certificats de trobar-se al corrent tant en el compliment de les seves obligacions tributàries com amb la Seguretat Social.

b) En el moment de l’acreditació del contracte:

· Còpia del contracte de treball on consti la durada del contracte, la jornada laboral, el sou brut, la categoria professional, el conveni laboral aplicable.
· Còpia de l’alta de la persona contractada en el règim de la seguretat social.
· Document que acrediti la condició de desocupat de la persona contractada emesa pel Servei d’Ocupació de Catalunya (SOC).
· Còpia de DNI / NIE de la persona subjecte del contracte.

En qualsevol moment del procediment, l’Ajuntament de Molins de Rei podrà sol·licitar els documents d’aclariment o complementaris necessaris.

Els impresos de sol·licitud es facilitaran a l’Oficina d’Atenció a l’Empresa (Pl. del Mercat,5-6), i també estaran disponibles a la pàgina web www.espaiempresa.cat
6. Termini de presentació de sol·licituds i període imputable 

El termini de presentació de les sol·licituds i de la documentació serà des de l'endemà de la publicació de la convocatòria en el web municipal fins al 31 de juliol de 2022 o fins que s’exhaureixi el crèdit disponible. 
El període imputable a l’assignació econòmica és  l’associat a les despeses de l’article 6 de les Bases que es realitzin a partir de l’1 de gener de 2021 fins al  31 de desembre de 2022. 
Els contractes de treball s’hauran d’iniciar a partir de l’1 de gener de 2021 i finalitzar com a màxim el 31 de desembre  de 2022.

7. Criteris de valoració de les sol·licitud

La concessió s’efectuarà mitjançant el règim de concurrència competitiva per ordre de registre d’entrada, d’acord amb els criteris establerts en l’article 6 de les Bases. 



8. Forma de pagament de la subvenció 

L'import de l’ajut econòmic s'abonarà en un 50% un cop transcorreguts els tres primers mesos de contracte, i es faci la presentació a l’Ajuntament de Molins de Rei per instància de l’original  o còpia compulsada del contracte de treball i alta a la Seguretat Social, dispensant en aquest cas l'exigència de garanties, i es presenti la justificació de l’article 16 de les  Bases.

El 50% restant s'abonarà una vegada presentada la justificació de l’article 16 de les Bases, finalitzats els 6 mesos de contracte, i d’acord a l’establert a l’article 15 de les Bases  dels mecanismes de seguiment i avaluació que permetin comprovar el grau d'acompliment.

En el cas de contractacions de 12 mesos, l’ajut de  2.000€ , o ajut proporcional especificat a l’article 6 de les Bases, s’abonarà una vegada presentada la justificació de l’article 16 de les Bases, finalitzats els 12 mesos de contracte, i d’acord a l’establert a l’article 15 de les Bases dels mecanismes de seguiment i avaluació que permetin comprovar el grau d'acompliment.

El pagament es realitzarà mitjançant transferència al compte bancari de l’empresa.

9. Règim de justificació de la subvenció

Es justificaran les despeses mitjançant la presentació d’originals o còpies compulsades del contracte, de les nòmines i tots els RLC (antic TC1) i RNT (antic TC2) dels mesos de contracte, on consti el treballador objecte de la subvenció i el rebut bancari conforme s'ha efectuat el seu pagament. No s'acceptaran pagaments en metàl·lic.

La subvenció es justificarà en dos períodes i els terminis per la seva presentació seran els següents:

· El primer període comprendrà la justificació dels tres primers mesos de contracte i el termini de presentació de la justificació serà de 45 dies, comptats des del dia de finalització dels tres primers mesos de contracte.

· El segon període comprendrà la justificació del quart fins al sisè mes de contracte i el termini de presentació de la justificació serà de 45 dies, comptats des del dia de finalització del sisè mes de contracte.

En el cas de contractacions de 12 mesos, s’afegeix un tercer període de justificació que comprendrà del setè fins al dotzè mes de contracte, i el termini de presentació de la justificació serà de 45 dies, comptats des del dia de finalització del dotzè mes de contracte.
La manca de justificació o la justificació incompleta dels fons rebuts podrà comportar invalidesa total o parcial de l’ajut econòmic i el seu reintegrament.



10. Compatibilitat de la subvenció amb altres ajuts

La subvenció regulada serà compatible amb qualsevol altra per a la mateixa despesa subvencionable percebuda per una altra administració pública,  sempre que la suma de les subvencions no excedeixi del 100% del cost de l’objecte subvencionat. 
11. Òrgan competent per a la resolució del procediment

Alcalde, en virtut de l’art. 25 de l’ordenança municipal. La resolució posa fi a la via administrativa i contra aquesta, d’acord amb els arts. 123 i 124 LPACAP, es podrà interposar, indistintament, recurs de reposició o recurs contenciós administratiu. 

12. Termini de resolució i notificació

Dos mesos a comptar des de la data de presentació de la sol·licitud en el Registre General de l’Ajuntament. Finalitzat el termini sense que els interessats hagin sigut notificats, aquests hauran d’entendre desestimada la seva petició.


13. Mitjà de notificació o publicació 

Les notificacions es practicaran en el lloc i pel mitjà que el sol·licitant faci constar en la sol·licitud i tenint en compte l’art. 41 LPACAP, que estableix que les persones físiques poden optar per notificació en paper o notificació electrònica,  i les persones jurídiques sempre s’han de notificar per via electrònica. 


Molins de Rei, 9 de novembre de 2021


L’alcalde,
Xavi Paz Penche

